Toomas Parve

Toomas Parve (22. märts 1949 – 15. aprill 2020) oli eesti tehnikateadlane, mõõteelektroonika valdkonna eriteadlane, Eesti Vabariigi teaduspreemia laureaat. Toomas Parve isa oli insener Enn Parve. Ta oli kauaaegne Tallinna Tehnikaülikooli teadur ja õppejõud. Tema ja professor Mart Mini ideedel põhinevad sünkroondetektoritega vektorvoltmeetrid ja elektrokeemilistel uuringutel kasutatavad nn. protsentmeetrid. Nende mõõteriistade põhisõlmed on patenteeritud mitmes välisriigis. 1993. aastal pälvisid Mart Min (töörühma juht), Raul Land, Toomas Parve ja Ants Ronk Eesti Vabariigi teaduspreemia tehnikateaduste valdkonnas uuringute eest optimaalsete faasisünkronisatsiooni süsteemide ning täpsete sünkroonmuundurite loomise meetodite ja vahendite alal. Parve oli mittetulundusühingu Nõmme Tee Seltsi juhatuse liige. Parve lõpetas 1968. aastal Tallinna Polütehnikumi tehnikudiplomiga automaatika erialal ja 1973. aastal Tallinna Polütehnilise Instituudi elektrotehnikateaduskonna automaatika ja telemehaanika erialalelektriinseneri kutsega. Aastatel 1984–1987 jätkas ta õpinguid TPI aspirantuuris, 1992. aastal TTÜ magistrantuuris ja 1992–1994 doktorantuuris. Sai 1992. aastal Tallinna Tehnikaülikoolist tehnikamagistri kraadi (kaitses väitekirja "Mõõtetehnilised lülitirežiimsed sünkroonmuundid"). 1993. aastal täiendas Parve end Darmstadti Tehnikaülikoolis. 2000. aastal kaitses ta TTÜ-s väitekirjaga "Improvement of lock-in signal converters for application in electrical bio-impedance measurement" tehnikateaduste doktori kraadi (PhD elektroonikas ja biomeditsiinitehnikas). Doktoritöö teaduslik juhendaja oli professor Mart Min. Aastatel 1973–1984 töötas Parve TPI automaatika kateedris inseneri ja vaneminsenerina, 1984–1990 TTÜ automaatikavahendite labori teadurina, 1990–1991 mõõtesüsteemide labori teadurina ning 1991–1992 elektroonika kateedri vanemõpetajana. 1994. aastal kutsuti ta Darmstadti Tehnikaülikooli külalisteadurina. Aastatel 1994–2000 oli ta TTÜ elektroonikainstituudi teadur, 2000–2014 vanemteadur, mõõteelektroonika õppetooli hoidja ja 2015. aastal tunnitasuline õppejõud. Uurimisvaldkonnaks on olnud elektroonne mõõtetehnika, eriti uuringud signaalide sünkroonmuundamise meetodite ja vahendite alal ja nende rakendamise alal elektrilise impedantsi, sh. elektrilise bioimpedantsi mõõtmisel. Ta on osalenud originaalsete sünkroondetekteerimisel põhinevate mikroprotsessoriga vektorvoltmeetrite ja elektrokeemilistel uuringutel kasutatavate ülitundlike kompleksjuhtivuse protsentmeetriliste mõõturite loomises koos Mart Mini ja teiste kaastöötajatega (Härmo Härm, Tõnu Trumm, Kalle Lipping, Raul Land, Anu Eichhorn jt). Nimetatud seadmete põhimõttelisi lahendusi ja mitmeid põhisõlmi on patenteeritud mitmes välisriigis. Parvel on ilmunud 50 teadustrükist ja ta on 30 patendi kaasautor. Parve oli Elektri- ja Elektroonikainseneride Ühingu (IEEE), Eesti Elektroonikaühingu (EEÜ), Eesti Biomeditsiinitehnika ja Meditsiinifüüsika Seltsi ning Eesti Transplantoloogia ja Implantoloogia Seltsi liige. Ta oli EEÜ biomeditsiinielektroonika sektsiooni (huvigrupi) juhataja ning olnud IEEE Estonia Sectioni Instrumentation and Measurement / Electron Devices / Engineering in Medicine and Biology Joint Societies Chapter'i juhataja (2014–2018). 1983 – NSV Liidu Rahvamajanduse Saavutuste Näituse kuldmedal 1984 – NSV Liidu Rahvamajanduse Saavutuste Näituse hõbemedal 1986 – Eesti NSV Ministrite Nõukogu teadus- ja tehnikapreemia (kollektiivi koosseisus) 1993 – Eesti Vabariigi teaduspreemia (kollektiivi koosseisus). Design Concepts of Instruments for Vector Parameter Identification (kaasautor). // IEEE Trans. on Instrum. & Measurement 41 (1992) 1 Improvement of the vector Analyser Based on Two-Phase Switching Mode Synchronous Detection (kaasautor M. Min). // Measurement 19 (1996) 2 Intracardiac bio-impedance measurement for cardiac rhythm control (kaasautor). // Med. & Biol. Eng. & Computing 37 (1999) An implantable analyzer of bio-impedance dynamics: Mixed signal approach (kaasautor). // IEEE Trans. on Instrum. & Measurement 51 (2002) 4 Improvement of lock-in signal processing for applications in measurement of electrical bioimpendance (kaasautor R. Land). // Eesti TA Toim. Tehnoloogia 10 (2004) 3 A virtual system for simultaneous multi-frequency measurement of electrical bioimpedance (kaasautor). // Int. J. Bioelectromagnetism 7 (2005) 1 Improvement of a lock-in electrical bio-impedance analyzer for implantable medical devices (kaasautor M. Min). // IEEE Trans. on Instrum. & Measurement, 55 (2006) 6. Eesti teaduse biograafiline leksikon, 3. köide "Tallinna Polütehniline Instituut. 1936–1986". Tallinn: Valgus, 1986. Lk 317 Eesti Vabariigi teaduspreemiad 1991–1996. ttu.ee Nõmme Tee selts MTÜ. inforegister.ee TTÜ lõpetajad 1918–2006. digi.lib.ttu.ee "Tallinna Polütehniline Instituut 1936–1986". Tallinn: Valgus, 1986, 317, 460, 498 Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Toomas Parve Eesti Teadusinfosüsteemis Toomas Parve. "Nõmme Tee Selts: Pärnu maantee puud peavad alles jääma". epl.delfi.ee, 1. august 2008 Käesolevas artiklis on kasutatud "Eesti teaduse biograafilise leksikoni" materjale.